作者:無名氏
標題:六州
內容:齊天宇，四海洽淳風。接寶胄，垂真檢，景祚無窮。成玉牒、日觀歸功。冀野升方鼎，脽上由崇。欽檜井、雲蹕巡東。國本震為宮。乾文煥炳，真祠曲密，重祥疊瑞，瓊蘊降高穹。膺丕烈，虔心建垂鴻。詢吉士，郊兆執玉薦衷。鍾律應、雲物迎空。樂和輪囷。嘉氣蔥蔥。天神來降發衝融。玉燭四時通。星迴金輅雷作解，昆蚑被惠，億載帝基隆。